google/wiki40b huggingface dataset:
Kfar Vradim

Kfar Vradim (hebr. כפר ורדים, dosl. Dedina ruží) je sídlo nachádzajúce sa v Severnom dištrikte v Izraeli. Bolo založené roku 1984. Roku 2004 malo 5500 obyvateľov.

Poloha

Kfar Vradim sa nachádza na sever od mesta Ma’alot-Taršicha a asi 14 km od hraníc s Libanonom. Neďaleko sa nachádzajú aj mestá Naharja (20 km) a Karmi’el (16 km).

Vznik

Zakladateľ obce, Stef Wertheimer, chcel vybudovať priemyselné mesto s vysokou životnou úrovňou. Kfar Vradim vniklo ako najprv ako osada s 50-100 rodinami, ktoré zo začiatku nemali elektrinu ani vodu. Prvé rodiny, ktoré sa tu usídlili, boli zväčša pracovníci firmy ISCAR Metalworking, ktorú vlastnil Stef Wertheimer, zameranej na výrobu kovových čepelí a náradia na rezanie. Pretože izraelská vláda spočiatku odmietala osadu uznať za sídlo, neposkytovala jej finančnú pomoc - to sa však neskôr zmenilo.

Podnebie

Najvyššie teploty v Kfar Vradim v lete sú 38 °C, ale v januári-februári môže teplota klesnúť aj pod -2 °C.Bežná teplota sa pohyuje okolo 10 °C - 15 °C v zime, 28 °C - 32 °C v lete. Zvyčajne je relatívne sucho. Má vnútrozemské klimatické podmienky.

Doprava

Kfar Vradim má pravidelné autobusové spojenie (denne okrem soboty) s mestami Ma’alot-Taršicha (linky 82,12), Karmi’el (linka 12) a Naharja (linka 43).
Caumont-sur-Durance

Poloha

Obec má rozlohu 18,23 km². Najvyšší bod je položený 134 m n. m. a najnižší bod 39 m n. m.

Obyvateľstvo

Počet obyvateľov obce je 4 614 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Adam Lapšanský

Klubový hokej

Rodák zo Spišskej Novej Vsi Adam Lapšanský je odchovancom popradského hokeja, kde odohral svoje dorastenecké i juniorské roky. V seniorskej extralige debutoval už ako 17-ročný. Medzi seniormi odohral štyri sezóny a už v dvadsiatich rokoch sa stal najlepším strelcom popradského mužstva. Následne sa dohodol na dvojročnej zmluve so Spartou Praha. Jeho úvodný ročník 2011/12 v Prahe ovplyvnilo zranenie, kvôli ktorému stihol odohrať iba 42 zápasov s bilanciu 12 bodov (6+6). Následne pomohol prvoligovému Chomutovu, ktorý so Spartou vyrokoval jeho striedavé štarty, k postupu do extraligy. V sezóne 2012/13 odohral za Spartu iba 4 zápasy European Trophy a jeho hlavným pôsobiskom boli prvoligové Litoměřice. Po 24 odohraných zápasoch (5+12) bol vymenený do tímu ústeckých Levov, kde odohral vrátane play-off 27 zápasov v ktorých zaznamenal 17 bodov (9+8). V sezóne 2013/14 sa vrátil do Popradu. Po sezóne sa dohodol na dvojročnej zmluve s Košicami. V úvodnej sezóne 2014/15 odohral vrátane play-off 70 zápasov, v ktorých získal 38 bodov (27+11) a na konci sezóny sa tešil z majstrovského titulu. Sezónu 2015/16 začal v Košiciach, kde odohral 20 zápasov a strelil šesť gólov. V novembri 2015 mu disciplinárna komisia pozastavila činnosť na štyri mesiace za nedovolený zákrok na Mareka Loskota z Banskej Bystrice. Následne sa dohodol na zmluve s tímom ECHL Indy Fuels, kde odohral 25 zápasov. Po skončení trestu sa vrátil do Košíc.

Reprezentácia

Slovensko reprezentoval na majstrovstvách sveta osemnásťročných (2007, 2008) aj dvadsaťročných (2010). V seniorskom mužstve debutoval v decembri 2010 na podujatí vo švajčiarskej Arose, kde prispel gólom k víťazstvu Slovenska nad Dánskom. Za reprezentáciu Slovenska odohral doposiaľ osem zápasov s bilanciou 5 bodov za 4 góly a 1 asistenciu.
Lamothe-Cumont

Poloha

Obec má rozlohu 5,35 km². Najvyšší bod je položený 261 m n. m. a najnižší bod 128 m n. m.

Obyvateľstvo

Počet obyvateľov obce je 121 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Roman Bednár

Životopis

Študoval na Strednej priemyselnej škole spojovacej techniky v Banskej Bystrici, na VŠ elektrotechnickej v Bratislave. V roku 1969 emigroval do Nemecka. Od roku 1975 spisovateľ v slobodnom povolaní. Známy je ako autor literatúry faktu z oblasti astronómie, fantastiky, histórie. Od roku 1991 žije striedavo na Slovensku a v Nemecku. Príležitostne sa venuje aj poézii, o čom svedčí filozofická básnická zbierka s tematikou vesmíru.
Kostol Svätého Ducha (Praha, Staré Mesto)

Kostol Sv. Ducha na Starom Meste v Prahe v ulici Dušní je gotická jednoloďová stavba z 2. štvrtiny 14. storočia.

Dejiny

Kostol pôvodne stál vedľa benediktínskeho kláštora, ktorý spolu s ním vznikol. Za husitských vojen sa jeho budovy rozpredali, ale neskôr bol obnovený. Zanikol koncom 16. storočia. Do tohto kostola, ktorý stál najbližšie Židovskému mestu, museli za vlády Ferdinanda I. chodiť Židia počúvať katolícke kázne. Až v roku 1785 bola zrušená ich povinnosť platiť tzv. Glöckelgeld, čo bol poplatok za zvonenie proti mračnám a povodniam.

Výzdoba

Dnešná podoba interiéru tohto kostola pochádza maximálne z 18. storočia. Oltárny obraz sv. Jozefa vytvoril Jan Jiří Heintsche. Nachádza sa tu aj súsošie Pieta zo 14. storočia, neskorogotická socha sv. Anny zo začiatku 16. storočia a dve busty svätého Vojtecha. Pred kostolom je nainštalovaná kamenná socha sv. Jana Nepomuckého od Ferdinanda Maximiliána Brokofa, ktorá pôvodne stála na námestí Curieových.
Rattle That Lock Tour

Set list počas 4. etapy

Počas tejto etapy boli 2 rôzne setlisty (A,B):
Tortilla de patatas

Tortilla de patatas (po španielsky zemiaková omeleta) je obľúbené španielske jedlo, ktoré sa môže podávať teplé alebo studené. V Španielsku sa často podáva ako predjedlo. Hoci základnými a mnohokrát jedinými prísadami sú zemiaky a vajcia, môže sa tortilla de patatas podávať aj s inou zeleninou, ako napríklad cibuľa, zriedka sladká paprika, pažítka, cesnak, artičoky. Niekedy sa tiež podáva so šunkou alebo klobásou chorizo, vtedy sa nazýva tortilla paisana. V Španielsku sa toto jedlo niekedy označuje ako tortilla española (španielska omeleta), aby sa tak odlíšila od tortilla francesa (francúzska omeleta).
Španielska tortilla de patatas by sa nemala zamieňať s mexickou tortillou, čo je úplne iné jedlo z múky.
Montrollet

Poloha

Obec má rozlohu 22,22 km². Najvyšší bod je položený 366 m n. m. a najnižší bod 225 m n. m.

Obyvateľstvo

Počet obyvateľov obce je 296 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Michal Kemp

Životopis

Michal Kemp pochádzal z mnohodetnej rodiny Juraja Kempa a Terézie, rodenej Holej. Narodil sa s bratom Matejom (dvojičky) ako ôsme dieťa v Sebechleboch. Vyrastal v slovenskom prostredí mestečka Sebechleby.
Od r. 1811 študoval filozofiu v Trnave, od r. 1813 teológiu v Ústrednom seminári v Pešti. Za kňaza ho vysvätili 26. augusta 1816. V r. 1818 sa stal študijným dozorcom v Pázmaneu vo Viedni, od r. 1827 knihovníkom Arcibiskupskej knižnice v Ostrihome. Postupne zastával tieto funkcie: v r. 1840 bratislavský kanonik, 2. júna 1845 ostrihomský katedrálny kanonik, v r. 1850 archidiakon novohradský, v r. 1853 titulárny opát, v r. 1859 titulárny prepošt, katedrálny archidiakon, monsignor.

Dielo

Adserta e disciplinis Theologicis, quae in Caesareo-Regia Scientiarum Universitate Vindobonensi pro summis in Theologia honoribus obtinendis defendet Michael Kempe C.R. Sublimioris educationis Presbyterorum ad. A. Augustinum Instituto Archi-Dioecesis Strigoniensis Presbyter Anno 1818. Mensis Januarii die 18. (Dizertačná práca autora o teologických disciplínách na cisársko-kráľovskej univerzite vo Viedni, prednesená 18. januára 1818, Viedeň 1818, 16 s.). V práci Memoria Basilicae Strigoniensis Anno 1856. Die 31. Augusti Consecratae (Pamiatka konsekrácie ostrihomskej baziliky 31. augusta 1856, Pešť 1856) mal štúdiu: Metropolitanum Capitulum Strigoniense (Ostrihomská metropolitná kapitula, s. 107-192). Viac prác uverejnil v rôznych cirkevných časopisoch.
Wayang

Wayang je jávske označenie pre tieňové bábkové predstavenie alebo predstavenie ľudských tanečníkov. Ak je termín používaný na označenie bábkového divadla, obvykle je i bábka pomenovaná Wayang. Termín pochádza z jávskeho wayang alebo indonézskeho bayang, čo znamená "tieň". Bábkové predstavenie je sprevádzané orchestrom gamelan. Od 7. novembra 2003 je tieňové bábkové divadlo Wayang národným kultúrnym dedičstvom UNESCO. To za zaradenie žiada Indonéziu, aby toto kultúrne dedičstvo zachovala.
Gabriella Cilmiová

Biografia

Gabriella Cilmiová sa narodila 10. októbra 1991 v melbournskom predmestí Dandenong. Má taliansky pôvod, z regióna Calabria. Žije so svojim psom Tonim, bratom Josephom a rodičmi Paulou a Joeim. Navštevovala dievčenskú školu Sacred Heart Girls' College, ale teraz pokračuje v štúdiu korešpondenčne. V mladom veku prejavovala záujem o širokú škálu hudobných štýlov, vrátane Nina Simone, Led Zeppelin, Janis Joplin, The Sweet, T.Rex a Cat Stevens. Napriek jej prirodzeným schopnostiam a hlasového talentu, hovorí sa o nej, že neurobila skúšky potrebné na vytvorenie speváckej kariéry. Počas toho, ako obdivovala Janis Joplin, spievala v skupine, ktorá prespievávala piesne od Led Zeppenin, Jet, Silverchair a iných. Nahrala vlastné piesne s textármi/producentmi Barbarou a Adrianom Hannanovými z The SongStore.
V roku 2004 upútala pozornosť Michaela Parisiho, manažéra nahrávacej spoločnosti Warner Music, keď improvizovane predviedla pieseň od Rolling Stones „Jumpin' Jack Flash“ na Lygon Street Festa, festivale v Melbourne. V trinástich Cilmi odišla do USA a Spojeného kráľovstva spolu s Adrianom Hannanom a dostala ponuky od štyroch hlavných amerických nahrávacích spoločností. Nakoniec podpísala zmluvu s Island Records UK.
Anton Vladimirovič Šipulin

Zimné olympijské hry 2010

Na ZOH 2010 sa v disciplíne stíhacích pretekov na 12,5 km umiestnil na 20. mieste, vo vytrvalostných pretekoch na 20 km obsadil 36. miesto, v šprinte na 10 km skočil 30. V disciplíne s hromadným štartom na 15 km odštartuje ako 18., 21. februára o 11:00.
Avesnes-en-Saosnois

Poloha

Obec má rozlohu 5,68 km². Najvyšší bod je položený 111 m n. m. a najnižší bod 63 m n. m.

Obyvateľstvo

Počet obyvateľov obce je 105 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bjelovar

Poloha

Mesto sa nachádza v strednej časti krajiny, asi 50 km východne od Záhrebu.

História

Bjelovar patrí k mladším chorvátskym mestám; prvá zmienka o ňom je až z roku 1413. Významným sa ale stal až roku 1756, keď tu bola vybudovaná pevnosť, hlavne proti Turkom a na žiadosť Márie Terézie. Mesto ležalo na území, určenom na obranu proti Turkom, pri chorvátskej vojenskej hranici. Roku 1874, v dobe, keď bola hrozba vojny s Osmanskou ríšou, bol vyhlásený za slobodné kráľovské mesto.
Chiry-Ourscamp

Poloha

Obec má rozlohu 13,25 km². Najvyšší bod je položený 150 m n. m. a najnižší bod 33 m n. m.

Obyvateľstvo

Počet obyvateľov obce je 1 142 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saul Bellow

Životopis

Narodil sa v Kanade  v rodine s rusko-židovským pôvodom, no vyrastal v Chicagu. Keď mal deväť rokov, naučil sa hebrejsky, a odvtedy sa datuje i jeho celoživotná láska k biblii. Miloval knihy a veľa času venoval čítaniu, a po prečítaní knihy Uncle Tom's Cabin (Chalúpka strýčka Toma)  sa rozhodol, že bude spisovateľom. Vyštudoval však antropológiu a sociológiu. Po ukončení štúdia učil na viacerých univerzitách (University of Minnesota, New York University, Princeton University, the University of Chicago, Bard College a Boston University). Počas svojho dlhého života sa stihol päťkrát oženiť. V roku 1993 sa presťahoval z Chicaga do Brooklinu v Massachusetts, kde aj 5. apríla 2005 zomrel vo veku 89 rokov. Pochovaný je na židovskom cintoríne Shir he harim v Brattleboro, Vermont.

Tvorba

Jeho prvé literárne práce mu zaistili, že ho považovali za jedného z najznámejších prozaikov 20. storočia, a až kým nezomrel, bol považovaný za najväčšieho žijúceho anglicky píšuceho autora. Stal sa prvým spisovateľom, ktorý vyhral National Book Award trikrát. Jeho priateľ Philip Roth o ňom povedal, že „chrbtovú kosť americkej literatúry tvoria dvaja spisovatelia – William Faulkner a Saul Bellow. Spoločne sú Melville, Hawthorne a Twain 20. storočia.“
Do literatúry vstúpil dielom Dangling Man (Rozkolísaný človek) , ktoré bolo psychologickou štúdiou vo forme denníka. Nasledovali ďalšie romány, v ktorých rozvíjal príbehy a osudy románových hrdinov, ktorých životy boli úzkostlivé, vzrušené, často až búrlivé, no napokon nikdy nie tragické, pretože vždy ešte ostáva maličká nádej pre ľudstvo i pre jednotlivých hrdinov, a to i napriek všetkým stroskotaniam a ohrozeniam. Asi najpopulárnejším románom sa stalo dielo Herzog, no skutočný úspech zaznamenal až románom Humboldt's Gift (doslova Humboldtov dar), za ktorý získal v roku 1976 najprv Pulitzerovu cenu a neskôr i Nobelovu cenu za literatúru.
Kuora trojpásová

Opis

Pancier má dlhý asi 15 cm. Karapax má mierne klenutý, sfarbený šedo až červenohnedo, často s fialovým nádychom a tromi pozdĺžnymi čiernymi pruhmi. Plastrón je čierny, na okrajoch žlto lemovaný. Ako pri ostatných druhov rodu Cuora je aj plastrón kuory trojpásovej rozdelený pružným väzivovým kĺbom, takže sa do neho korytnačka môže pevne uzavrieť. Pomerne úzka hlava so zašpicateným ňufákom je zhora zlatožltá, zboku čierna.

Rozšírenie a spôsob života

Táto korytnačka sa vyskytuje len v južnej Číne, v okolí Kantonu. Predpokladalo sa, že žije aj na niektorých miestach severného Vietnamu a Laosu, ukázalo sa však, že sa jedná o samostatný druh Cuora cyclornata. Kuora trojpásová sa vyskytuje na brehoch zarastených vodných plôch a močiarov. Je všežravá, živí sa predovšetkým vodnými bezstavovcami, červami, drobnými rybkami, ale nepohrdne ani rastlinnou potravou. V zajatí sa mimo Čínu chová veľmi zriedka.

Ohrozenie

Kuora trojpásová patrí medzi najohrozenejšie druhy ázijských korytnačiek. Okrem straty prostredia vplyvom stavebnej a poľnohospodárskej činnosti či regulácie vodných tokov je tato korytnačka ohrozená aj lovom. Rôsolovitá polievka guilingao, pripravená z mäsa a plastrónu tejto korytnačky, koreňa smilaxu, huby leskokôrky a niektorých ďalších rastlín, je v južnej Číne považovaná za pochúťku a zároveň účinný liek proti rozmanitým chorobám. Za jednu korytnačku tohto druhu sa na čiernom trhu platí až 1 000 amerických dolárov. Istým riešením môže byť chov korytnačiek pre kuchynské účely na špecializovaných farmách, aj tak sa však pytliakom stále vyplatí ich chytanie vo voľnej prírode.

Potrava

Podobne ako ostatné druhy korytnačiek rodu Cuora je všežravá, živí sa ako vodnými a pobrežnými rastlinami, tak tiež živočíšnou potravou, predovšetkým larvami vodného hmyzu, rybkami a mäkkýšmi. Potravu si hľadá prevažne pod vodou.
Verne (Doubs)

Poloha

Obec má rozlohu 7,82 km². Najvyšší bod je položený 479 m n. m. a najnižší bod 369 m n. m.

Obyvateľstvo

Počet obyvateľov obce je 140 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čierne pleso kežmarské

Rozmery a poloha

Má rozlohu 0,280 ha, je 98 m dlhé, 38 m široké a 3,6 m hlboké. Morénové pleso elipsovitého tvaru leží pod severnou stenou Malého Kežmarského štítu v nadmorskej výške 1 579 m n. m.

Názov

Pomenovali ho s prívlastkom kežmarské preto, aby sa zabránilo zámenám s inými Čiernymi plesami vo Vysokých Tatrách. Čierne nesie meno preto, lebo dno plesa tvorí čierny humus a prívlastok kežmarské preto, lebo leží v niekdajšom kežmarskom chotári.
Piève

Poloha

Obec má rozlohu 19,7 km². Najvyšší bod je položený 1 427 m n. m. a najnižší bod 16 m n. m.

Obyvateľstvo

Počet obyvateľov obce je 119 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Biéville-Quétiéville

Poloha

Obec má rozlohu 20,1 km². Najvyšší bod je položený 58 m n. m. a najnižší bod 4 m n. m.

Obyvateľstvo

Počet obyvateľov obce je 321 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marly (Moselle)

Poloha

Obec má rozlohu 10,8 km². Najvyšší bod je položený 201 m n. m. a najnižší bod 167 m n. m.

Obyvateľstvo

Počet obyvateľov obce je 9 797 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Turkménske národné futsalové družstvo mužov

Vrcholné podujatia

Turkménske družstvo sa 3-krát pokúšalo kvalifikovať na majstrovstvách sveta FIFA, ale ani raz sa mu to nepodarilo.
Majstrovstiev Ázie sa zúčastnilo, resp. sa kvalifikovalo na ne 6-krát, prvýkrát v roku 2005 vo Vietname. Práve na nich vyhralo polovicu zo svojich zápasov na turnaji, v základnej skupine skončilo za Thajskom a Čínou a nepostúpilo do štvrťfinálovej skupiny. Na ďalších turnajoch skončilo vždy už v základnej skupine. V tom poslednom v roku 2012 v Spojených arabských emirátoch prehralo všetky 3 zápasy, postupne s Spojenými arabskými emirátmi, Thajskom a Kirgizskom. Na ďalšie turnaje sa už nedokázalo kvalifikovať.
Družstvo sa 3-krát predstavilo aj na Ázijských halových hrách, na ktorých dosiahlo svoj najväčší úspech, keď na turnaji v roku 2009 postúpilo do semifinále. Zo základnej skupiny postúpilo do štvrťfinále, kde zdolalo Jordánsko až po predĺžení. V semifinále potom nestačilo na Irán a v boji o bronz ani na Uzbekistan a skončilo na 4. mieste. O 4 roky neskôr skončilo na hrách v základnej skupine a v roku 2017, kedy hry samo hostilo, do štvrťfinále, v ktorom prehralo s Afganistanom.
Pozemná lanovka

Pozemná lanovka alebo pozemná lanová dráha je nevisutá lanovka s lanovým pohonom vozíka (vozíkov) pohybujúceho sa po koľajovej trati, spravidla s jednostranným sklonom so stúpaním nad 10 %.
Slúži na dopravu, ak je potrebné prekonať veľké stúpanie. Často je samotná lanovka turistickým lákadlom a jazda lanovkou je považovaná za nevšedný zážitok. Okrem pozemnej lanovky existujú aj visuté lanovky, ktorých kabíny alebo sedačky sú zavesené na lanách.
Lanovka má vždy najmenej dve stanice, hornú a dolnú. Niektoré lanovky môžu mať po ceste i ďalšie stanice.
Pri lanovke obyčajne stúpanie nebýva väčšie ako 45 stupňov. Niektoré zariadenia však sú na rozmedzí medzi lanovkou a výťahom.
Na pozemnej lanovke sú obyčajne dve vozidlá pohybujúce sa po koľajach každý opačným smerom. Trať môže byť v celej dĺžke dvojkoľajová, alebo vo väčšine dĺžky jednokoľajová a na vyhnutie je uprostred dĺžky výhybňa s dvoma Abtovými výhybkami.
Iným spôsobom, ako umožniť koľajovému vozidlu jazdu po strmšej dráhe, je ozubnicová dráha.
Gnavijani

Gnavijani alebo Njavijani (angl. Gnaviyanialebo Nyaviyani) je administratívny atol na Maldivách. Počet obyvateľov je 10 506 . Atol riadi Ahmed Moosa. Tento administratívny atol obsahuje jediný ostrov Fuvammulah (domáci názov Fua Mulaku). Gnavijani je len administratívny názov pre tento ostrov.
Fua Mulaku je najmenší administratívny celok na Maldivách, polohou v Equatorial Channel (Addu Kadu) medzi Huvadhu a Addu. Nie je pravý (alebo prírodný) atol, skladá sa len z jedniného ostrova, ktorý je ale jedným z najväčších na Maldivách, s rozlohou okolo 7 km².
Na atole je deväť osád (od severu): Dhadimago, Hōdhado, Mālegan, Dūndigan, Funādo, Miskimmago, Dhashokubai, Mādhado a Diguvāndo.
Lačného téma

Lačného téma alebo Lačného cyklus, niekedy tiež skrátene Lačný, je téma niektorých skladieb kompozičného šachu, pomenované po československom šachistovi slovenskej národnosti Ľudovítovi Lačnom, ktorý ho prvýkrát zverejnil v roku 1949. V tejto téme sú rôzne varianty riešenia cyklicky prepojené.
S cyklickými témami zrejme ako prvý prišiel v 30. rokoch 20. storočia taliansky problemista Luigi Ceriani. Úlohy, ktoré publikoval v časopisoch Die Schwalbe a The Problemist, však vtedy nevzbudili príliš záujmu a niektoré z nich navyše neboli korektné. V roku 1949 zaslal Ľudovít Lačný úlohu s vlastnou verziou cyklickej témy do poľskej súťaže Przepiorkov memoriál, v ktorej úloha získala prvú cenu a tzv. Lačného téme sa dostalo veľkého ohlasu. Neskôr si téma získala mnoho priaznivcov a veľa Lačného nasledovníkov ju ďalej rozvíjalo.
Tchien-an-men kuang-čchang

Tchien-an-men kuang-čchang (iné názvy: Námestie Tchien-an-men, Tchien-an-men, Námestie nebeského pokoja, Námestie nebeského mieru; čín. 天安門廣/天安门广场 – Tchien-an-men kuang-čchang – pchin-jin: Tiān'ānmén Guǎngchǎng = doslova „(Veľké) námestie Brány nebeského pokoja“) je námestie v Pekingu pred Bránou nebeského pokoja.
Je to tretie najväčšie námestie na svete, má rozmery 880x500 metrov a rozlohu 440 000 m² alebo 0,44 km², čo zodpovedá rozlohe Vatikánu.
Námestie brány nebeského pokoja sa stalo dejiskom dôležitých politických udalostí, ako napríklad vyhlásenie Čínskej ľudovej republiky vodcom Mao Ce-tungom 1. októbra 1949, či masové manifestácie počas tzv. Kultúrnej revolúcie. Prebehlo na ňom aj mnoho demonštrácií; predovšetkým Hnutie štvrtého mája v roku 1919, protesty po smrti Čou En-laja v roku 1976.
V apríli roku 1989 sa na námestí zišli stovky študentov, ktorí sa búrili proti byrokracii a korupcii vo verejnej sfére a žiadali dialóg s vládou. Po tom, čo sa k študentom pridali i občania a počet protestujúcich stúpol na tisícky, komunistická moc vyhlásila 20. mája stanné právo a povolaná čínska armáda demonštrantov 3. – 4. júna rozohnala tankmi a streľbou ostrými nábojmi. Počas masakry na Námestí brány nebeského pokoja zahynulo podľa Čínskeho Červeného kríža 2 000 – 3 000 ľudí.
Július Psotka mladší

Životopis

Július Psotka patril k popredným slovenským športovým publisictom. Založil prvý slovenský športový týždenník Stráž vlasti, neskôr pôsobil ako športový redaktor v Práci, v športovom týždenníku Štart a v tatranskom mesačníku Vysoké Tatry.
Podporoval lyžovanie, zúčastnil sa tiež na organizácii MS v lyžovaní v roku 1970 vo Vysokých Tatrách.
Radový rodinný dom

Radový rodinný dom (iné názvy: radový dom, rodinný dom v radovej zástavbe, alebo ľudovo rodinný dom v radovke) je spôsob bytovej výstavby, keď sú rodinné domy postavené podľa rovnakého plánu, radené hneď vedľa seba a majú spoločné nosné steny alebo požiarne steny so susedným domom. V porovnaní s bytovými domami ponúkajú viac súkromia, alebo dokonca záhradu, v porovnaní so samostatne stojacimi rodinnými domami sú energeticky úspornejšie, zaberajú menej miesta a tým umožňujú vyššiu hustotu osídlenia nakoľko medzi nimi nevzniká voľná plocha.
Výhody - zníženie realizačných a prevádzkových nákladov na inžinierske siete a komunikácie.
Nevýhody - zvýšená obtiažnosť vytvoriť vhodnú dispozíciu, keďže radové domy majú možnosť orientácie miestností len k dvom svetovým stranám, nakoľko sa z dvoch strán dotýkajú vedľajšieho domu bez možnosti vytvorenia okien. Pri radových domoch nie je možné zabezpečiť zvukovú a optickú pohodu tak, ako pri samostatne stojacom rodinnom dome - tento nedostatok je možné eliminovať vhodným urbanistickým a dispozičným riešením – výškovou členitosťou, uskakovaním jednotlivých sekcií a podobne.

História

Predchodcom radových domov bola jednotná zástavba ulíc a námestí, príkladom môže byť Place des Vosges (1605-1612) v Paríži: jednotné nájomné domy okolo námestí so zeleňou a veľmi obmedzenou premávkou. Radové domy v modernom slova zmysle, však vznikli ako sociálne bývanie pre nemajetných a zamestnancov. Príkladom je sídlisko Fuggerei, ktoré v roku 1521 pre chudobných občanov Augsburgu postavil bankár Jakob Fugger.
V Anglicku má označenie Terraced house širší význam a zahŕňa aj jednotnú výstavbu činžových domov v uliciach miest. O rozšírenie výstavby radových rodinných domov sa zaslúžil najmä ekonóm a podnikateľ Nicholas Barbon po veľkom požiari Londýna (1667). S rozvojom sa spája aj škótsky architekt Robert Adam.
Na európskom kontinente sa začali v radoch už v 19. storočí budovať malé domčeky pre zamestnancov a robotníkov.
Aj v Česko-Slovensku sa stavali radové domy ako obytné kolónie pre zamestnancov a robotníkov z 20. rokov 20. storočia. Veľký rozvoj nastal pri obnove zničených miest po druhej svetovej vojne, keď sa stavali ako strohé kolónie s dlhými radmi domov, tak postupne aj komfortnejšie sídliská s obmedzenou dopravou, zeleňou, a často aj s dvoj - a trojdomami.
V súčasnosti sa radové domy stavajú na Slovensku vo veľkej miere v okolí veľkých miest napríklad Bratislava, Košice, Nitra, Trnava, Trenčín, nakoľko tento spôsob výstavby dovoľuje z minimálnej veľkosti pozemku vyťažiť maximum.
Veľmi populárne sú radové domy aj v Kanade, napríklad v Toronte. Prvý radový dom v USA bol postavený architektom Thomasom Carstairsom v roku 1820 v Filadelfii. V New Yorku, napríklad v Bronxe alebo v Brooklyne, sú radové domy komfortnejšie, preto v nich žijú bohatší ľudia strednej vrstvy.
V Malajzii a Singapure sú radové domy navrhnuté tak, že na horných podlažiach je obytná časť a dole je obchod, klub, materská škôlka. V niektorých miestach v týchto krajinách sú tiež využívané ako hotely a penzióny.